**Stau pierdut**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stau pierdut în ochii tăi,

Cu durere învârt zarul,

Şi doar numere impare

În oftat umplu paharul.

Beau din el cu remuşcări

Şi privesc tabloul gol,

Ard în mine vechi iluzii,

Chinului îi dau ocol.

Stau ca umbra pe perete

Şi aştept lumina vie,

Prin fereastră voi sculpta,

Pe cer stele-n veci o mie.

Şi-n parfum mă voi ascunde

Ca n-tr-o oază fără apă,

La umbră de crud pământ,

Rădăcini prin dor ce sapă.

Timpul trece precum norii

Iar din ochii tăi iau harul,

Când oftez,vreau număr par,

Şi-un tablou pictat cu zarul.